15.05.05 Retningslinjer for legemiddelhåndtering i barnehager i Askøy kommune.

Formål:

Formålet med denne prosedyren er å sikre at barnehager i Askøy kommune har retningslinjer og rutiner for personalet angående medisinering av barn.

Retningslinjer for legemiddelhåndtering i Askøy kommune skal:

sikre at barna får riktige legemidler til rett tid mens de er i barnehagen

sikre at barnehagen har gode rutiner for legemiddelhåndtering

sikre at personalet har tilstrekkelig kunnskap til å kunne påta seg ansvar for medisineringen

gjøre foreldrene trygge på at barnehagen ivaretar medisinansvaret

Omfang

Gjelder for de barn foreldre/foresatte overlater medisinering av til barnehagens personale. Gjelder alle typer legemidler.

Ansvar:

Dersom legemidler må tas i barnehagetiden, kan foreldrene overlate oppgave med medisinering av barnet til navngitte personer i barnehagen ved å fylle ut et skjema (vedlegg1). Overføring av slik oppgave gjelder for ett år av gangen. Bare navngitte personer som har fått slik oppgave, skal håndtere legemidler. Personer som får oppgave med medisinering, skal ha opplæring og informasjon fra foreldrene. Før personalet i barnehagen kan påta seg oppgave med legemiddelhåndteringen, må foreldrene levere legemiddelkort (vedlegg2) og eventuelt instruks for akuttmedisin (vedlegg 2+3) til barnehagen.

Avansert legemiddelbehandling:

Personalet kan reservere seg mot å måtte utføre avansert legemiddelbehandling hvis de mener at de ikke har nødvendig kompetanse til tross for opplæring fra foreldrene og behandlende lege. Kommunehelsetjenesten kan kontaktes i slike tilfeller.

Referanser

*Statens helsetilsyn

Definisjoner

*Legemidler. Gjelder alle legemidler, også allergimedisin, febernedsettende (v/fare for feberkramper)osv.

Framgangsmåte:

Legemiddelkort.

Alle barn, som bruker legemidler , skal ha et legemiddelkort der alle legemidler som er aktuelle i barnehagetiden er oppført med navn, styrke og dose. (vedlegg 2). Legemiddelkortet må være tydelig skrevet og signert av foreldre. Det er foreldrenes ansvar at opplysningene på legemiddelkortet er korrekte. Foreldrene har ansvar for å levere nytt legemiddelkort til barnehagen ved endringer i medisineringen.

Instruks for akuttmedisinering.

Dersom barnet har en lidelse som kan medføre at det kan oppstå akutte situasjoner i barnehagen (epileptiske anfall, allergi/astma, diabetes, annet), skal det finnes en instruks for behandling av den akutte situasjonen underskrevet av behandlende lege (vedlegg 3). Foreldrene har ansvar for at instruks for akuttmedisinering leveres til barnehagen. Styrer har ansvar for at personalet til enhver tid er kjent med instruksene for akuttmedisinering av de enkelte barna.

Midlertidig tillatelse til medisinering

Foreldre/foresatte kan gi personalet i barnehagen fullmakt til å medisinere barnet kun gjeldende dag dersom det gjelder mild medisinering for vanlige sykdommer som krever penicillinbehandling, øyesalve, hostesaft el.l. Foresatte/foreldre skal likevel fylle ut alle gjeldende skjema i medisinpermen til neste dag. Dette for å lette foresattes/foreldres arbeid med utfylling av skjema om morgenen og gi dem anledning til å sette seg inn i gjeldende rutiner og retningslinjer til påfølgende dag.

Krav til legemidlene som skal håndteres av barnehagepersonell

Doseringseske istandgjort av foreldre/apotek skal brukes der det er mulig. Det brukes egen doseringseske som bare inneholder legemidler som skal utleveres i barnehagetiden. Foreldrene merker doseringsesken dato, innhold, klokkeslett og barnets navn. Det er foreldrenes ansvar at doseringsesken inneholder riktige legemidler.

Når legemidlene ikke kan fylles i doseringseske (f.eks. rektalintuber, insulinpenn, astmaspray) tar bare barnehagen imot legemidler i originalemballasje merket med barnets navn og bruksanvisning fra apoteket. Foreldrene har ansvar for å sende/levere legemidlene til barnehagen.

Oppmåling av doser

Ved oppmåling av doser skal den oppmålte mengden kontrolleres av to personer (f.eks. ved insulin og miksturer eller hvis man ikke skal bruke hele innholdet i en rektalsprøyte).

Oppbevaring av legemidler

Legemidler oppbevares i et eget lommeapotek på låsbart sted i barnehagen. Foreldre avgjør om daglig medisin, og eventuelt akuttmedisin, skal bringes til barnehagen hver dag.

Når legemidlene oppbevares i barnehagen:

Legemidlene oppbevares innelåst.

Legemidler skal oppbevares atskilt for hvert barn.

Nøkkel til medisinskap må oppbevares utilgjengelig for barn og uvedkommende.

Utlevering

Utlevering av faste legemidler:

Den som utleverer faste legemidler har som oppgave å sørge for:

At legemidlene gis til riktig barn, til riktig tid og på riktig måte, og kvittere for at legemidlene er utlevert (på utleveringsskjema vedlegg 4).

At legemidlene, som gis, samsvarer med legemiddelkortet.

At tabletter svelges med et glass vann mens barnet står eller sitter.

Utlevering av akuttmedisin:

Den som utleverer medisin i en akuttsituasjon, må følge instruks for akuttmedisinering av gjeldende barn. Foreldre kontaktes når akuttmedisinering er foretatt.

Feil og avvik

Dersom personalet i barnehagen oppdager avvik mellom legemiddelkortet eller instruks for akuttmedisinering og de legemidlene foreldrene har levert, må foreldrene kontaktes. Dersom det tar lang tid å få oppklart uklarheter i medisineringen, kan kommunelege kontakte behandlende lege for å få opplysninger direkte der fra, jfr. Skriftlig avtale mellom barnehage og foreldre, se vedlegg 1.

Dersom det blir utlevert feil legemiddel til et barn, skal lege kontaktes straks. Feilen skal rapporteres skriftlig til styrer, kommunelege og foreldre. Styrer skal vurdere eventuelle rutineendringer for å forhindre at lignende feil kan skje igjen. Dersom feilen skyldes uaktsomhet, kan vedkommende som utleverte legemiddelet, få trukket tilbake sin tillatelse til å utlevere legemidler.

Dokumentasjon for gitte doser

Alle doser som utleveres i barnehagetiden, skal dokumenteres med dato og signaturen til den som har utlevert dosen. (vedlegg 4). Signaturen består av minimum tre bokstaver, og må kunne identifiseres. Alle utleveringsskjemaer tas i bruk den første hverdagen i hver måned. Gamle utleveringsskjema sendes hjemmet.

Observasjoner

Det må fremkomme av legemiddelkortet dersom det er spesielle observasjoner barnehagens personale skal gjøre i forbindelse med utlevering av legemidler. Både foreldre og barnehagen bruker en meldingsbok til å melde fra om observasjoner.

Medisinperm

Hvert barn skal ha en perm der:

legemiddelkort

instruks for akuttmedisinering

skjema for utlevering av legemidler

og eventuell tilleggsinformasjon fra foreldrene settes inn. Permen oppbevares på fast plass, jfr. Avtale med foreldrene, vedlegg 1.

Huskeliste for foreldrene

Det er utarbeidet en huskeliste som limes foran i meldingsboka, vedlegg 5.

Vedlegg

Vedlegg 1. Medisinering av barn i barnehager

Vedlegg 2. Legemiddelkort for medisinering i barnehager

Vedlegg 3. Instruks for akuttmedisinering

Vedlegg 4. Utlevering av legemidler

Vedlegg 5. Huskeliste for foreldre og foresatte

Vedlegg 6. Noen stikkord ang. riktig bruk av legemidler / praktiske tips

MEDISINERING AV BARN I BARNEHAGE OG SKOLE / SFO	ASKØY KOMMUNE

AVTALE MELLOM

FORELDRE / FORESATTE OG BARNEHAGE / SKOLE / SFO

Navn: ________________________________________ Født: ____________

Barnehage / skole / SFO: ________________________________________________

Avdeling / klasse: ________________________________________________

Det er gjort avtale mellom foreldre / foresatte og barnehage / skole om at personalet deler ut medisiner etter gjeldende rutiner ved enheten.

Foreldre / foresatte gir tillatelse til at personalet deler ut medisiner. Foreldre / foresatte sørger for at nødvendige medisiner blir levert til enheten og at det blir gitt nødvendig informasjon / opplæring til enheten i forbindelse med medisineringen.

Foreldre / foresatte:

Leverer tilstrekkelig mengde medisiner til barnehage / skole / SFO

Leverer annet utstyr som er nødvendig for å gi medisinen

Leverer medisinoversikt og skriftlig informasjon om medisineringen

Ny medisinoversikt ved endringer

Ved mer omfattende medisinering bør medisinoversikt være signert av lege

Barnehagen / skolen / SFO:

Oppbevarer medisinene på en trygg måte

Sørger for at barnet får sine medisiner ut fra medisinoversikt

Har rutiner som sikrer at medisinhåndtering og utlevering skjer på en forsvarlig måte og at den som utleverer medisiner har den nødvendige informasjon og kunnskap.

Avtalen undertegnes, original til barnehage / skole, kopi til foreldre / foresatte.

Askøy ______________

(dato)

_________________________________ ______________________________________

foreldre / foresatte	ansatt i barnehage / skole (navn, tittel)

Tlf. foreldre / foresatte: ____________________

Tlf. barnets lege: __________________________